Villakvere

Villakvere (18. sajandi L. A. Mellini kaardil "Willakfer") on küla Lääne-Viru maakonnas Väike-Maarja vallas.

Enne Eesti omavalitsuste haldusreformi 2017. aastal kuulus küla Rakke valda.

Eesti 2000. aasta rahvaloenduse andmeil Villakveres elanikke ei olnud.

 Ajalugu 
Villakvere küla on mainitud juba 13. sajandi Taani hindamisraamatus koos teiste Pudiviru küladega.
18. sajandi L. A. Mellini kaardi järgi on Villakvere ja Koila vahel Villakvere küla läbinud oja ääres (Huntaugu talust põhja suunas) veel üks väike asula – Kemba. Mõlemad asulad kuulusid tollal Tartumaa Laiuse kihelkonna koosseisu. Küla lõunaserv on ulatunud Onga jõeni koos sellel paiknenud veskikohagaVillem Müllerbeck'i Saaga (hiljem Pädeküla all).
1952 liideti Villakvere Rakke külanõukoguga, viimati elati seal 1979 aastal.
Ulatuslike maaparandustööde käigus likvideeriti mahajäetud eluasemeidRakke valla üldplaneering.
Sepa talu ümbruse paiknev asulakoht on arheoloogiamälestisena nr 10334 riikliku kaitse all.

Tuntud isikud ja endised talukohad
Küla idaserves paiknesid Tedremaawww.okupatsioon.ee/ru/-1999/103-k1-1999, Huntaugu, Kaasikvälja ja Tõnsutoa talu. Huntaugu talu süttis pikselöögist ja põles maha enne II maailmasõda. 
Mäe talus, kus veel talupidamisega tegeldakse, sündis laskesportlane Viktor Raidma (1910–1941).
Metsakunda talust on pärit August Jürman (Asutava Kogu ja Riigikogu Liige)
Altotsa talus sündis Karl Tamm (prokurör, Ülemtalurahva kohtu esimees ja riigikogu liige)Tiit Lääne: Teekond läbi Vaimastvere
Koolitoa, Villakveres tegutses enne II maailmasõda 3-klassiline kool.Eleni blogi: Vanaema blogi, 31. jaanuar 2009
Mitme talu elanikud arreteeriti või mõrvati kohapeal 1941. aastal või küüditati 1949. aastal.

 Viited 

Välislingid

Kategooria:Laiuse kihelkond
Kategooria:Väike-Maarja vald
Kategooria:Lääne-Viru maakonna külad